CELEX: 52017PC0318
Language: lv
Date: 2017-06-15
Title: Priekšlikums PADOMES ĪSTENOŠANAS LĒMUMS, ar ko Polijas Republikai atļauj noslēgt ar Ukrainas Republiku nolīgumu, kurā ietverti pasākumi, atkāpjoties no 2. panta 1. punkta d) apakšpunkta un 5. panta Direktīvā 2006/112/EK par kopējo pievienotās vērtības nodokļa sistēmu, attiecībā uz autoceļa tiltu uzturēšanu uz Polijas un Ukrainas robežas

EIROPAS KOMISIJA
            Briselē, 15.6.2017
            COM(2017) 318 final
            2017/0131(NLE)
            Priekšlikums
            PADOMES ĪSTENOŠANAS LĒMUMS,
            ar ko Polijas Republikai atļauj noslēgt ar Ukrainas Republiku nolīgumu, kurā ietverti pasākumi, atkāpjoties no 2. panta 1. punkta d) apakšpunkta un 5. panta Direktīvā 2006/112/EK par kopējo pievienotās vērtības nodokļa sistēmu, attiecībā uz autoceļa tiltu uzturēšanu uz Polijas un Ukrainas robežas
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Saskaņā ar 396. pantu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu
                  1
                (turpmāk — “PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij noslēgt tādu nolīgumu ar kādu trešo valsti vai starptautisku organizāciju, kurā var būt ietvertas atkāpes no PVN direktīvas.
            
            
               Ar vēstuli, kas reģistrēta Komisijā 2016. gada 7. oktobrī, Polija lūdza atļauju noslēgt starptautisku nolīgumu ar Ukrainu par PVN sistēmas teritoriālu piemērošanu autoceļa tiltu uzturēšanai uz Polijas un Ukrainas robežas. Saskaņā ar PVN direktīvas 396. panta 2. punktu Komisija ar 2017. gada 24. janvāra vēstuli informēja pārējās dalībvalstis. Komisija ar 2017. gada 25. jūnija vēstuli paziņoja Polijai, ka tās rīcībā ir visa informācija, kas vajadzīga lūguma izvērtēšanai.
            
            
               Lai uzlabotu satiksmi starp Poliju un Ukrainu, šīs valstis ir izstrādājušas abu valstu nolīguma projektu, lai uzturētu autoceļa tiltus uz Polijas un Ukrainas robežas (turpmāk — nolīgums).
            
            
               Šis nolīgums attiecas uz trīs autoceļa tiltu uzturēšanu uz Polijas un Ukrainas robežas, kuri atrodas daļēji Polijas Republikas teritorijā un daļēji — Ukrainas Republikas teritorijā. Minētie tilti ir daļa no valsts ceļu sistēmas, kas izveidota gar robežu starp abām valstīm. Divi autoceļa tilti, kas uz Polijas un Ukrainas robežas šķērso Bugas upi, ir celti par Polijas līdzekļiem un pieder Polijai: tērauda tilts starp Dorohusku un Jagodinu, ko uzturēs Ukraina, un dzelzsbetona un tērauda tilts starp Zosinu un Ustilugu, ko uzturēs Polija. 
            
            
               Trešais tērauda siju un dzelzsbetona autoceļa tilts Bugu šķērso no Dorohuskas uz Jagodinu, tas celts par abu valstu līdzekļiem un ir to īpašumā vienlīdzīgās daļās. Abas valstis vienojās par kopīgu uzturēšanu (izņemot ziemā), proti, katra valsts uztur savā īpašumā esošo tilta daļu.
            
            
               Ziemā katra valsts pēc kārtas būs atbildīga par pierobežas tilta uzturēšanu visā tā garumā: Polija būs atbildīga no nepāra gada 1. oktobra līdz pāra gada 30. septembrim un Ukraina būs atbildīga no pāra gada 1. oktobra līdz nepāra gada 30. septembrim.
            
            
               Nolīgumā attiecībā uz Polijas un Ukrainas PVN tiesību aktu piemērošanu noteikts, ka pierobežas autoceļa tiltu vai to daļu uzturēšanai nepieciešamo preču piegādei un pakalpojumu sniegšanai, ciktāl Polija ir atbildīga par uzturēšanu saskaņā ar nolīguma pielikumu, pierobežas autoceļa tiltu vai tā daļu uzskata par Polijas teritoriju. Nolīgumā arī paredzēts, ka pierobežas autoceļa tiltu vai to daļu uzturēšanai nepieciešamo preču piegādei un pakalpojumu sniegšanai, ciktāl Ukraina ir atbildīga par uzturēšanu saskaņā ar nolīguma pielikumu, pierobežas autoceļa tiltus vai to daļas uzskata par Ukrainas teritoriju.
            
            
               Nolīgumā arī paredzēts, ka precēm, kas importētas no vienas līgumslēdzējas puses valsts otras līgumslēdzējas puses valstī, PVN par importu neuzliek ne Polijā, ne Ukrainā, ja šādas preces tiek izmantotas nolīgumā paredzētajiem uzturēšanas darbiem.
            
            
               Saskaņā ar principu par teritoriālo piemērošanu, kas noteikts ar PVN direktīvu, autoceļa tiltu uzturēšanas darbiem, ko veic Polijas suverēnajā teritorijā, nepieciešamo preču piegādei un pakalpojumu sniegšanai tiktu uzlikts PVN Polijā, savukārt uzturēšanas darbiem, ko veic Ukrainas suverēnajā teritorijā, nepieciešamo preču piegāde un pakalpojumu sniegšana būtu ārpus PVN direktīvas teritoriālās darbības jomas. Ja minētie noteikumi tiktu piemēroti, būtu nepieciešams iedalīt darījumus pēc teritorijas, kurā tie veikti. Turklāt Polijā PVN tiktu uzlikts visām no Ukrainas importētajām precēm, ko izmanto pierobežas tilta uzturēšanai. 
            
            
               Polija uzskata, ka minēto noteikumu piemērošana radītu nodokļu sarežģījumus līgumslēdzējiem, kas atbild par minēto tiltu uzturēšanu. Tādēļ tā uzskata, ka nolīguma nodokļu noteikumi ir pamatoti līgumslēdzēju nodokļu saistību vienkāršošanai.
            
            
               Ņemot vērā iepriekš minēto, Polija lūdz, lai ar atkāpi no PVN direktīvas 5. panta pierobežas tilti vai to daļas tiktu atzīti par daļu no Polijas (vai attiecīgi Ukrainas) teritorijas tādu preču piegādes un pakalpojumu sniegšanas vajadzībām, kā arī tādu preču importēšanai, kas nepieciešami minēto tiltu vai to daļu uzturēšanai, kuru veic Polija vai Ukraina.
            
            
               Padome iepriekš vairākos gadījumos pilnvaroja dalībvalstis noslēgt nolīgumus ar trešajām valstīm pierobežu zonās, un šajos nolīgumos, cita starpā, bija ietverti nodokļu noteikumi, kas ir līdzīgi iepriekš minētajiem. Vācijai tika atļauts noslēgt vairākus nolīgumus ar Poliju
                  2
               , Čehijas Republiku
                  3
               , un Šveici
                  4
               , kā arī Austrijai ar Šveici
                  5
               . 
            
            
               Arī Komisija uzskata, ka salīdzinājumā ar nodokļu parasto uzlikšanas kārtību līgumslēdzējiem būtu vienkāršāk, ja pierobežu tiltu un to daļu uzturēšanas darbiem tiktu uzlikts vienots nodoklis un par tādu preču importu, kas nepieciešamas šādu darbu izpildei, netiktu iekasēts PVN.
            
            
               Komisija uzskata, ka konkrētais nolīgums, iespējams, tikai minimāli pozitīvi vai negatīvi ietekmēs Savienības pašu resursus, ko veido PVN. Tomēr, ņemot vērā nolīgumā noteikto nodokļu režīmu, kā mērķis ir vispārējs līdzsvars, iepriekšējos nolīgumus, kuros tiecās panākt kopumā izlīdzinātu bilanci, un to, ka runa ir par nenozīmīgām summām, Komisija uzskata, ka tam nevajadzētu būt šķērslim atļaujas piešķiršanai Polijai.
            
            
               Komisija attiecīgi uzskata, ka būtu jāatļauj Polijai noslēgt ierosināto nolīgumu.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
         
         
            
               •Juridiskais pamats
            
            
               PVN direktīvas 396. pants.
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas noteikuma, kurš ir šā priekšlikuma pamatā, subsidiaritātes principu nepiemēro.
               
            
            
               •Proporcionalitāte
            
            
               
                  Šis lēmums attiecas uz atļauju, ko piešķir dalībvalstij pēc tās lūguma, un tas neuzliek nekādus pienākumus.
               
               
                  Tā kā atkāpes piemērošanas joma ir ierobežota, īpašais pasākums ir proporcionāls izvirzītajam mērķim.
               
            
            
               •Juridiskā instrumenta izvēle
            
            
               Ierosinātais juridiskais instruments: Padomes Īstenošanas lēmums.
            
            
               
                  Saskaņā ar PVN direktīvas 396. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Padomes Īstenošanas lēmums ir vispiemērotākais instruments, jo to var adresēt atsevišķai dalībvalstij.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               Šā priekšlikuma pamatā ir Polijas lūgums, un tas attiecas vienīgi uz šo dalībvalsti.
            
            
               •Ekspertu atzinumu pieprasīšana un izmantošana
            
            
               Neatkarīgu ekspertu atzinums nebija vajadzīgs.
            
            
               •Ietekmes novērtējums
            
            
               
                  Padomes īstenošanas lēmuma priekšlikums attiecas uz autoceļa tiltu uzturēšanu uz Polijas un Ukrainas robežas. Ņemot vērā atkāpes ierobežoto darbības jomu, ietekme katrā ziņā būs ierobežota.
               
            
            
               4.IETEKME UZ BUDŽETU
            
            
               Šis priekšlikums neietekmē Savienības pašu resursus, ko veido PVN, jo importētājiem vai trešās valsts piegādātājiem katrā ziņā būtu tiesības uz pilnīgu nodokļu atskaitījumu par PVN, kas saskaņā ar parasto sistēmu samaksāts par importu vai piegādēm.
            
            
               2017/0131 (NLE)
            
         
         
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar ko Polijas Republikai atļauj noslēgt ar Ukrainas Republiku nolīgumu, kurā ietverti pasākumi, atkāpjoties no 2. panta 1. punkta d) apakšpunkta un 5. panta Direktīvā 2006/112/EK par kopējo pievienotās vērtības nodokļa sistēmu, attiecībā uz autoceļa tiltu uzturēšanu uz Polijas un Ukrainas robežas
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  6
                un jo īpaši tās 396. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar vēstuli, kas reģistrēta Komisijā 2016. gada 7. oktobrī, Polija lūdza atļauju noslēgt nolīgumu ar Ukrainu attiecībā uz trīs autoceļa tiltu uzturēšanu, kas šķērso Bugas upi uz Polijas un Ukrainas robežas (divi tilti savieno Dorohusku un Jagodinu un trešais tilts savieno Zosinu un Ustilugu).
            
            
               (2)Saskaņā ar Direktīvas 2006/112/EK 396. panta 2. punkta otro daļu Komisija ar 2017. gada 24. janvāra vēstuli informēja pārējās dalībvalstis par Polijas lūgumu. Komisija ar 2017. gada 25. janvāra vēstuli paziņoja Polijai, ka tās rīcībā ir visa informācija, kas vajadzīga lūguma izskatīšanai.
            
            
               (3)Par Polijas teritorijā veiktajiem uzturēšanas darbiem PVN uzliek Polijā, savukārt Ukrainas teritorijā veiktie darbi nav Direktīvas 2006/112/EK darbības jomā. Turklāt Polijā PVN tiktu uzlikts visām no Ukrainas importētajām precēm, kuras nepieciešamas pierobežas tiltu uzturēšanai.
            
            
               (4)Lai nodrošinātu nolīguma mērķu izpildi un jo īpaši lai uzlabotu satiksmi starp Poliju un Ukrainu, ir lietderīgi vienkāršot PVN noteikumus, kas piemērojami uzturēšanas darbiem un ar tiem saistītajam preču importam.
            
            
               (5)Atkāpe neietekmēs Savienības pašu resursus, ko veido PVN,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Polijai ir atļauts noslēgt nolīgumu ar Ukrainu, kurā ietverti noteikumi, kas attiecībā uz autoceļa tiltu uzturēšanu uz Polijas un Ukrainas robežas atkāpjas no Direktīvas 2006/112/EK 2. panta 1. punkta d) apakšpunkta un 5. panta saistībā ar pievienotās vērtības nodokļa sistēmas teritoriālās darbības jomu un darījumu PVN režīmu. 
            
            
               Minētais nolīgums attiecas uz trīs pielikumā minētu pierobežas tiltu uzturēšanu.
            
            
               2. pants
            
            
               Atkāpjoties no Direktīvas 2006/112/EK 5. panta, ciktāl tilti, kas minēti pielikumā un par kuru uzturēšanu atbild Polija, ir Ukrainas suverēnajā teritorijā, pierobežas tiltus uzskata par daļu no Polijas suverēnās teritorijas attiecībā uz to uzturēšanai nepieciešamo preču piegādi un pakalpojumu sniegšanu. 
            
            
               3. pants
            
         
         
            
               Atkāpjoties no Direktīvas 2006/112/EK 5. panta, ciktāl tilti, par kuru uzturēšanu atbild Ukraina, ir Polijas suverēnajā teritorijā, pierobežas tiltus uzskata par daļu no Ukrainas suverēnās teritorijas attiecībā uz to uzturēšanai nepieciešamo preču piegādi un pakalpojumu sniegšanu.
            
            
               4. pants
            
            
               Atkāpjoties no Direktīvas 2006/112/EK 2. panta 1. punkta d) apakšpunkta, precēm, ko nodokļa maksātāji, kuriem ir tiesības uz pilnīgu nodokļa atskaitījumu, importē no Ukrainas Polijā, neuzliek PVN, ciktāl minētās preces tiek izmantotas pielikumā minēto tiltu uzturēšanai. 
            
            
               5. pants
            
            
               Šis lēmums ir adresēts Polijas Republikai.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  OV L 347, 11.12.2006., 1. lpp.
               
               
                  
                     (2)
                  
                  
                        Padomes Lēmums 
                     
                        95/115/EK
                     
                      (1995. gada 30. marts) (OV L 80, 8.4.1995., 47. lpp.). Padomes Lēmums
                     
                        96/402/EK
                     
                      1996. gada 25. jūnijs (OV L 165, 4.7.1996., 35. lpp.) Padomes Lēmums
                     
                        95/435/EK
                     
                      1995. gada 23. oktobris (OV L 257, 27.10.1995., 34. lpp.) un Padomes Lēmums
                     
                        2001/741/EK
                     
                      2001. gada 16. oktorbis (OV L 278, 23.10.2001., 28. lpp.).
                  
               
               
                  
                     (3)
                  Padomes Lēmums 1997/188/EK (1997. gada 17. marts) (OV L 80, 21.3.1997., 18. lpp.). Padomes Lēmums 97/511/EK (1997. gada 24. jūlijs) (OV L 214, 6.8.1997., 39. lpp.) un Padomes Lēmums 2001/742/EK (2001. gada 16. oktobris) (OV L 278, 23.10.2001., 30. lpp.).
               
               
                  
                     (4)
                  Padomes Lēmums 2003/544/EK (2003. gada 15. jūlijs) (OV L 186, 25.7.2003., 36. lpp.) un Padomes Lēmums 2005/911/EK (2005. gada 12. decembris) (OV L 331, 17.12.2005., 30. lpp.).
               
               
                  
                     (5)
                  Padomes Lēmums 2007/485/EK (2007. gada 10. jūlijs (OV L 182, 12.7.2000., 29. lpp.).
               
               
                  
                     (6)
                  OV 347, 11.12.2006., 1. lpp.
               
            
      
    ---documentbreak--- 
      
         
               EIROPAS KOMISIJA
            Briselē, 15.6.2017
            COM(2017) 318 final
            PIELIKUMS
            dokumentam
            Priekšlikums Padomes Īstenošanas lēmumam,
            ar ko Polijas Republikai atļauj noslēgt ar Ukrainas Republiku nolīgumu, kurā ietverti pasākumi, atkāpjoties no 2. panta 1. punkta d) apakšpunkta un 5. panta Direktīvā 2006/112/EK par kopējo pievienotās vērtības nodokļa sistēmu, attiecībā uz autoceļa tiltu uzturēšanu uz Polijas un Ukrainas robežas
            
               
         
         
            
               PIELIKUMS
            
            
               1. pantā minēto tiltu saraksts
            
            
               1.Ukraina uztur šādu pārrobežas autoceļa tiltu, kas uz Polijas un Ukrainas robežas celts par Polijas līdzekļiem un pieder Polijai:
            
            
               186,68 m garš tērauda tilts pār Bugas upi starp Dorohusku un Jagodinu, gar Polijas valsts autoceļu Nr. 12 un Ukrainas valsts nozīmes autoceļu Nr. M-07.
            
            
               2.Polija uztur šādu pierobežas autoceļa tiltu, kas uz Polijas un Ukrainas robežas celts par Polijas līdzekļiem un pieder Polijai:
            
            
               160,38 m garš dzelzsbetona un tērauda tilts pār Bugas upi starp Zosinu un Ustilugu, gar Polijas valsts autoceļu Nr. 74 un Ukrainas valsts nozīmes autoceļu Nr. N-22.
            
            
               3.189,43 m garu tērauda siju un dzelzsbetona pierobežas tiltu, kas celts par abu līgumslēdzēju pušu līdzekļiem, ir to īpašumā vienlīdzīgās daļās un atrodas starp Dorohusku un Jagodinu, gar Polijas valsts nozīmes autoceļu Nr. 12 un Ukrainas valsts nozīmes autoceļu Nr. M-07, katra līgumslēdzēja puse uztur to tilta daļu, kas tai pieder, izņemot ziemā.
            
            
               Šādas līgumslēdzējas puses ir atbildīgas par pārrobežu tilta uzturēšana ziemā visā tā garumā:
            
            
               (1)Polija: no katra nepāra gada 1. oktobra līdz katra pāra gada 30. septembrim;
            
            
               (2)Ukraina: no katra pāra gada 1. oktobrim līdz katra nepāra gada 30. septembrim.